আবূ আল-হাসান মুকাতিল ইবনে সুলাইমান

**মুকাতিল ইবন সুলাইমান** () (মৃত্যু: ৭৬৭ খ্রিস্টাব্দ) ছিলেন ৮ম শতাব্দীর একজন মুসলিম কুরআন বিশারদ। তাঁর ধর্মতাত্ত্বিক মতের মধ্যে মানবসদৃশ বৈশিষ্ট্য আরোপ (অ্যানথ্রোপোমরফিজম) থাকার কারণে তিনি বিতর্কিত ছিলেন। তিনি কুরআনের অন্যতম প্রাচীন—সম্ভবত প্রথম—ব্যাখ্যাগুলোর একটি রচনা করেন, যা আজও সংরক্ষিত রয়েছে।

মুকাতিল কুরআনের উপর একটি তাফসির (ব্যাখ্যা) গ্রন্থের রচয়িতা। গবেষক জন ওয়ান্সব্রো এই গ্রন্থকে টিকে থাকা প্রাচীনতম পূর্ণাঙ্গ তাফসির হিসেবে বিবেচনা করেন এবং এ বিষয়ে বিস্তারিত আলোচনা করেছেন। ওয়ান্সব্রো যখন এ বিষয়ে লিখেছিলেন, তখন এই গ্রন্থটি পাণ্ডুলিপি আকারে ছিল, পরে এটি প্রকাশিত হয়েছে।

মুকাতিল বিশ্বাস করতেন যে আল্লাহ একটি বাস্তব সত্তা, যার দেহের বিভিন্ন অঙ্গ রয়েছে—ছোট বা বড়—যেমন হাত, পা এবং দুই চোখ।

## জীবনী
মুকাতিল জন্মগ্রহণ করেন বালখ শহরে। তাঁর জন্মসাল সম্পর্কে নির্ভরযোগ্য কোনো তথ্য রচনা নেই, তবে কিছু গবেষক অনুমান করেন যে তাঁর জন্ম প্রায় ৮০ হিজরি সালে। তাঁর পিতার নাম ছিল সুলাইমান, তবে কয়েকজন ইতিহাসকার ভুল করে তাঁর পিতার নাম হাইয়ান উল্লেখ করেছেন।

তিনি শৈশবকাল কাটান বালখ ও মারও শহরে। বালখে ইসলামের আগের যুগে বিদ্যমান ধর্মীয় বৈচিত্র্য তাঁর ওপর প্রভাব ফেলেছিল। পরে তিনি বিয়ের উদ্দেশ্যে মারও শহরে চলে যান। খলিফা মারওয়ান দ্বিতীয়-এর শাসনামলে তিনি আব্বাসীয় বিপ্লব চলাকালে আব্বাসীয় ও উমাইয়া খিলাফত-এর মধ্যকার গৃহযুদ্ধে জড়িয়ে পড়েন।

উমাইয়া শাসনের অবসানের পর তিনি ইরাকে চলে যান। প্রথমে বসবাস করেন বসরায় এবং পরে বাগদাদে। সম্ভাব্য জায়দি প্রভাবের কারণে তিনি উমাইয়া শাসনের তুলনায় আব্বাসীয়দের সমর্থন করতেন। কিছু সূত্রে জানা যায়, তিনি প্রায়ই আব্বাসীয় দরবারে যাতায়াত করতেন। একবার খলিফা আল-মানসুর-এর সাথে সাক্ষাতের সময় তাঁর মুখে একটি মাছি বসে। তখন মুকাতিল মন্তব্য করেন যে অত্যাচারীদের নম্র করার জন্যই আল্লাহ মাছি সৃষ্টি করেছেন।

পরবর্তীতে তিনি আবার বসরায় ফিরে যান এবং ১৫০ হিজরি (৭৬৭ খ্রিস্টাব্দ)-এ সেখানে মৃত্যুবরণ করেন।

## মূল্যায়ন
thumb|মুকাতিল ইবন সুলাইমানের সাথে সম্পৃক্ত মানবসদৃশ ধারণার চিত্র

মুকাতিলের তাফসির বিভিন্ন প্রাচীন ইসলামি শিক্ষাবিদদের কাছে উচ্চ মর্যাদা পেয়েছিল। তাঁর ব্যাখ্যায় কুরআন-এর আল-ইনশিকাক সূরার ব্যাখ্যা আধুনিক যুগেও সংরক্ষিত আছে এবং গবেষক নিকোলাই সিনাই এটিকে ইংরেজিতে অনুবাদ করেছেন।

### আল্লাহর গুণাবলির ব্যাখ্যা
সমসাময়িক মুতাযিলা মতবাদের বিরুদ্ধে ধর্মতাত্ত্বিক বিরোধিতার জন্য মুকাতিল পরিচিত ছিলেন। তাঁর মতবাদে আল্লাহর কিছু শারীরিক বৈশিষ্ট্যের ধারণা এবং আল্লাহকে মানুষের রূপ বা কর্মকাণ্ডের সাথে তুলনা করার প্রবণতা দেখা যায়। আল্লাহর গুণাবলি নিয়ে তাঁর এই মানবসদৃশ ব্যাখ্যা পরবর্তী প্রজন্মের কাছে অত্যন্ত বিতর্কিত হয়ে ওঠে। তবে তাঁর “চরম” দেহবাদী মত থাকা সত্ত্বেও তিনি তাঁর তাফসিরে তাওয়িল পদ্ধতিও ব্যবহার করেছেন, এমনকি আল্লাহ-এর গুণাবলি সম্পর্কিত আয়াতগুলোর ক্ষেত্রেও। ফলে অনেক গবেষকের মতে তাঁর চিন্তায় এক ধরনের দ্বন্দ্ব লক্ষ্য করা যায়।

মুকাতিল *সৎকাজের নির্দেশ* ধারণাটিকে তাঁর প্রচারিত তাওহিদের সাথে ঘনিষ্ঠভাবে যুক্ত করেছিলেন। একই সঙ্গে তিনি শান্তিপূর্ণ পদ্ধতিতেও এ ধারণা প্রচারের কথা বলেছেন।

তাঁর বিরুদ্ধে অভিযোগ ছিল যে তিনি আল্লাহর গুণাবলিকে আক্ষরিকভাবে ব্যাখ্যা করতেন এবং কখনো কখনো মানবসদৃশ অর্থে গ্রহণ করতেন। উদাহরণস্বরূপ তিনি ওয়াজহুল্লাহ (আল্লাহর মুখমণ্ডল)কে প্রকৃত মুখ, আইনুল্লাহ (আল্লাহর চোখকে) প্রকৃত চোখ এবং ইয়াদুল্লাহ (আল্লাহর হাতকে) প্রকৃত হাত হিসেবে ব্যাখ্যা করেছিলেন। তিনি বলেন যে আল্লাহ আরশের ওপর বসেছেন এবং ইস্তিওয়া শব্দকে ইস্তাকার্রা (স্থিত হওয়া) হিসেবে ব্যাখ্যা করেন। তবে তাঁর মতে এটি সৃষ্টিজগত সৃষ্টি করার আগেই ঘটেছিল।

তাঁর তাফসির বিশ্লেষণ করলে দেখা যায় যে তিনি কুরসি (সিংহাসন) এবং আল্লাহর ডান পাশ সম্পর্কেও মানবসদৃশ ব্যাখ্যার দিকে ঝুঁকেছিলেন। পাশাপাশি তিনি আল্লাহকে দেখা সম্ভব, এমন মতও পোষণ করেন, যা মুতাযিলা মতাবলম্বীরা অস্বীকার করতেন।

আরেকটি মত অনুসারে তিনি বলেন যে আল্লাহ তাঁর মুখের মাধ্যমে মূসা (আ.)-এর সাথে কথা বলেছেন। তাঁর নামে একটি হাদিসও বর্ণিত হয়েছে:

মুকাতিলের বিরুদ্ধে আরেকটি অভিযোগ ছিল যে তিনি বলেছেন, আল্লাহর দেহে মাংস, রক্ত, চুল এবং হাড়ের মতো অঙ্গ রয়েছে। এ কারণে কিছু সমসাময়িক মুসলিম গবেষক *মুকাতিলিয়্যাহ* নামে একটি মতবাদ বা গোষ্ঠীর কথা উল্লেখ করেছেন, যারা নাকি তাঁর এ ধরনের মত অনুসরণ করত।

এছাড়া আল-আশআরী বর্ণনা করেছেন যে মুকাতিল ও দাউদ আল-জাওয়াবিরি বলেছেন, আল্লাহ একটি দেহ এবং মানুষের মতো আকৃতি রয়েছে—যার মধ্যে মাংস, রক্ত, চুল, হাড় এবং হাত-পা, মাথা ও চোখের মতো অঙ্গ আছে। তবে তাঁদের মতে, এসব থাকা সত্ত্বেও আল্লাহ সম্পূর্ণভাবে সৃষ্টির থেকে ভিন্ন এবং সৃষ্টি তাঁর সাথে সাদৃশ্যপূর্ণ নয়।

### জাহম ইবন সাফওয়ানের সাথে বিতর্ক
মারও শহরের মসজিদে মুকাতিল ও জাহম ইবন সাফওয়ান (মৃত্যু: ১২৮ হিজরি/৭৪৬ খ্রিস্টাব্দ)-এর মধ্যে তীব্র ধর্মতাত্ত্বিক ও রাজনৈতিক বিতর্ক হয়। বিষয় ছিল আল্লাহর গুণাবলি এবং উভয়ের সঙ্গে যুক্ত দুই রাজনৈতিক ব্যক্তিত্বের বিরোধ। পরে উভয়েই একে অপরকে খণ্ডন করে গ্রন্থ রচনা করেন।

মুকাতিল তাঁর রাজনৈতিক প্রভাব ব্যবহার করে জাহমকে বালখ থেকে নির্বাসিত করাতে সক্ষম হন এবং তাকে তিরমিজে পাঠানো হয়। ১২৮ হিজরিতে এক যুদ্ধে জাহম নিহত হন।

মুকাতিলের বিরুদ্ধে মানবসদৃশ ধারণার অভিযোগকে অনেক সময় জাহমের সম্পূর্ণ বিপরীত অবস্থান হিসেবে দেখা হয়। কারণ জাহমিয়্যা মতবাদ অনুযায়ী আল্লাহর গুণাবলি সম্পূর্ণভাবে অস্বীকার করা হয়। এ কারণে সুন্নি ওলামাদের অধিকাংশ নিজেদেরকে এই দুই চরম অবস্থানের মাঝামাঝি অবস্থানে স্থাপন করেছেন, না আল্লাহর গুণাবলি অস্বীকার করেন, না সেগুলোকে সৃষ্টির সাথে তুলনা করেন।

## তথ্যসূত্র

বিষয়শ্রেণী:৮ম শতাব্দীতে জন্ম
বিষয়শ্রেণী:৭৬৭-এ মৃত্যু
বিষয়শ্রেণী:হাদিস বর্ণনাকারী তাবেয়ী
বিষয়শ্রেণী:সুন্নি ইমাম
বিষয়শ্রেণী:মুসলিম ধর্মতত্ত্ববিদ
বিষয়শ্রেণী:মুফাসসির
বিষয়শ্রেণী:৮ম শতাব্দীর আরবি ভাষার লেখক